b'\n_START_ARTICLE_\nLRC\n_START_PARAGRAPH_\nLRC on tiedostomuoto (tiedostop\xc3\xa4\xc3\xa4te .lrc), jota k\xc3\xa4ytet\xc3\xa4\xc3\xa4n erityisesti musiikin sanoitusten (eng. lyrics) tallentamiseen, jonka avulla sanat voidaan n\xc3\xa4ytt\xc3\xa4\xc3\xa4 reaaliaikaisesti. Yleens\xc3\xa4 \xc3\xa4\xc3\xa4ni- tai videotiedostoa vastaavat .lrc-tiedostot ovat samannimisi\xc3\xa4, pois lukukien tiedostop\xc3\xa4\xc3\xa4te (esimerkiksi kappale.mp3 ja kappale.lrc)._NEWLINE_LRC-formaatti tukee kuitenkin sanoitusten ajoittamista jopa merkki kerrallaan, ja t\xc3\xa4ten sit\xc3\xa4 voidaan k\xc3\xa4ytt\xc3\xa4\xc3\xa4 mm. karaoke-sovelluksissa, toisin kuin joitakin yksinkertaisia tekstityksess\xc3\xa4 k\xc3\xa4ytettyj\xc3\xa4 tiedostotyyppej\xc3\xa4.\n_START_SECTION_\nYksinkertaistettu muoto\n_START_PARAGRAPH_\nYksinkertainen muoto sallii yhden rivin n\xc3\xa4ytt\xc3\xa4misen kerrallaan. Rivi alkaa hakasuluilla, joissa lauseen ajoitus muodossa [minuutit:sekunnit:sadasosat] eli [mm:ss.xx] ._NEWLINE__NEWLINE_[00:12.00]Rivi 1_NEWLINE_[00:14.20]Rivin 2 sanat_NEWLINE_[00:19.10]Kolmas rivi_NEWLINE_Kappaleen ja lyriikoiden tietoja voidaan puolestaan tallettaa tiedoston alkuun erilaisin tagein (alla lueteltuna vain nelj\xc3\xa4). On kuitenkin ohjelmistosta kiinni, k\xc3\xa4ytet\xc3\xa4\xc3\xa4nk\xc3\xb6 tietoja hyv\xc3\xa4ksi._NEWLINE__NEWLINE_[ar:Artistin nimi]_NEWLINE_[al:Albumin nimi, josta kappale on]_NEWLINE_[length: 6:08]_NEWLINE_[offset:+1000]\n_START_SECTION_\nParanneltu versio\n_START_PARAGRAPH_\nParannellussa versiossa yksitt\xc3\xa4isen rivin jokainen merkki tai sanan aloituskohta voidaan esitt\xc3\xa4\xc3\xa4 tarkasti k\xc3\xa4ytt\xc3\xa4m\xc3\xa4ll\xc3\xa4 rivill\xc3\xa4 haluttua kohtaa ennen merkint\xc3\xa4tapaa <mm:ss.xx>. Tiedostoa lukeva ohjelmisto pystyy my\xc3\xb6s t\xc3\xa4ten animoimaan siirtym\xc3\xa4n sanojen v\xc3\xa4lille._NEWLINE__NEWLINE_[mm:ss.xx] <mm:ss.xx> Takaisin <mm:ss.xx> sateeseen <mm:ss.xx> astelen <mm:ss.xx>'